Gáta : Hvað flýgur býflugan í gátunni langt ? Tvær járnbrautarlestir leggja af stað á sama tíma , önnur frá stað A en hin frá stað B. Báðar ferðast þær með hraðanum 50 km/klst og 100 km eru milli staðanna . Járnbrautin liggur eftir beinni línu . Býfluga leggur einnig af stað frá stað A á sama tíma og lestin og flýgur meðfram járnbrautarteinunum í átt að stað B. Býflugan er fljót í förum og flýgur á hraðanum 70 km/klst . Þegar hún mætir lestinni sem kemur frá stað B verður hún hrædd og snýr við í átt að A. Skömmu síðar nálgast lestin frá A býfluguna , sem snýr enn við . Svona gengur þetta þangað til lestirnar tvær mætast , en þá verður verður flugan svo hrædd að hún drepst og fellur til jarðar . Hver er heildarvegalengdin sem flugan fór ? Við hvetjum lesendur til að senda okkur tölvupóst með úrlausnum sínum . Rétt svar ásamt nöfnum þeirra sem sendu réttar lausnir verða svo birt í næstu viku .